ddrg/super_eurlex huggingface dataset:
Oficiālais Vēstnesis L 081 , 28/03/2003 Lpp. 0046 - 0047



Komisijas Lēmums (2003. gada 25. marts), par Eiropas Parlamenta un Padomes Direktīvas 1999/5/EK 3. panta 3. punkta e) apakšpunkta piemērošanu radioiekārtām, kuras paredzēts izmantot uz SOLAS konvencijai nepakļautiem kuģiem un kuras paredzēts izmantot automātiskās identifikācijas sistēmā (AIS) (paziņots ar dokumenta numuru C(2003) 808) (Dokuments attiecas uz EEZ) (2003/213/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1999. gada 9. marta Direktīvu 1999/5/EK par radioiekārtām un telekomunikāciju gala iekārtām un to atbilstības savstarpēju atzīšanu [1], un jo īpaši tās 3. panta 3. punkta e) apakšpunktu, tā kā: (1) Vairākās dalībvalstīs ieviesti vai tajās paredzēts ieviest kopējus drošības principus un noteikumus automātisko identifikācijas sistēmu (AIS) iekārtām uz SOLAS Konvencijai nepakļautiem kuģiem, uz kuriem neattiecas 1974. gada Starptautiskās konvencijas par cilvēku dzīvības aizsardzību uz jūras (SOLAS) V nodaļas prasības attiecībā uz pārvadājumiem. (2) Radiosakaru pakalpojumu saskaņošana sekmē SOLAS Konvencijai nepakļautu kuģu drošāku kuģošanu, jo īpaši briesmu un sliktu laika apstākļu gadījumā, tāpēc dalībvalstis uzaicina šādus kuģus piedalīties AIS. (3) AIS aprakstīta Starptautiskās jūrniecības organizācijas (IMO) SOLAS konvencijas V nodaļas 19. noteikumā – Prasības par to, kādām navigācijas sistēmām un iekārtām ir jāatrodas uz kuģiem, – kurā aprakstītas navigācijas iekārtas, kam saskaņā ar kuģa tipu ir jāatrodas uz kuģa. (4) Starptautiskās telekomunikāciju savienības (ITU) noteikumos par radiosakariem ir norādītas dažas frekvences – 161,975 (AIS1) un 162,025 (AIS2) MHz – to izmantoša nai AIS vajadzībām. AIS vajadzībām var būt pieejamas citas jūras sakariem piešķirtās frekvences. Visām radioiekārtām, kas darbojas minētajās frekvencēs, jābūt saderīgām ar šo frekvenču paredzēto izmantošanu un pienācīgi jāgarantē, ka lietošanas laikā tās darbosies pareizi. (5) Šajā lēmumā paredzētie pasākumi ir saskaņā ar Telekomunikāciju atbilstības novērtēšanas un tirgus uzraudzības komitejas atzinumu, IR PIEŅĒMUSI ŠO LĒMUMU. 1. pants Radioiekārtas, ko izmanto jūras mobilo sakaru pakalpojumu dienestā, kā definēts Starptautiskās telekomunikāciju savienības (ITU) noteikumu par radiosakariem 1.28. pantā, vai jūras mobilo pavadoņsakaru pakalpojumu dienestā, kā definēts ITU noteikumu par radiosakariem 1.29. pantā, atbilst pamatprasībām, kuras noteiktas Direktīvas 1999/5/EK 3. panta 3. punkta e) apakšpunktā. Šajā nolūkā minētās iekārtas ir konstruētas tādā veidā, lai nodrošinātu to pareizu darbību paredzētajā jūras vidē, izmantojot tās uz SOLAS Konvencijai nepakļautiem kuģiem, un tās atbilst visām attiecīgām automātiskās identifikācijas sistēmas (AIS) ekspluatācijas prasībām. 2. pants Šī lēmuma 1. panta prasības piemēro no 2003. gada 28. marta. 3. pants Šis lēmums ir adresēts dalībvalstīm. Briselē, 2003. gada 25. martā Komisijas vārdā — Komisijas loceklis Erkki Liikanen [1] OV L 91, 7.4.1999., 10. lpp. --------------------------------------------------
Oficiālais Vēstnesis L 023 , 28/01/2003 Lpp. 0026 - 0027



Komisijas Lēmums (2003. gada 24. janvāris), ar kuru groza Lēmumu 95/340/EK attiecībā uz Nīderlandes Antiļu iekļaušanu tādu trešo valstu pagaidu sarakstā, no kurām dalībvalstis atļauj piena un piena produktu importu (izziņots ar dokumenta numuru C(2003) 323) (Dokuments attiecas uz EEZ) (2003/58/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 16. jūnija Direktīvu 92/46/EEK, ar ko paredz veselības prasības svaigpiena, termiski apstrādāta piena un piena produktu ražošanai un laišanai tirgū [1], kurā jaunākie grozījumi izdarīti ar Direktīvu 96/23/EK [2], un jo īpaši tās 23. panta 3. punktu, tā kā: (1) Ar Komisijas Lēmumu 95/340/EK [3], kurā jaunākie grozījumi izdarīti ar Lēmumu 2001/743/EK [4], izstrādā tādu trešo valstu pagaidu sarakstu, no kurām dalībvalstis atļauj importēt pienu un piena produktus. (2) Nīderlandes Antiļas ir pieprasījušas atļauju importēt pienu un piena produktus Kopienā. (3) Sniegtā informācija un garantijas ir novērtētas pozitīvi, ņemot vērā to, ka visu svaigpiena, termiski apstrādāta piena un piena produktu, ko apstiprināti uzņēmumi Nīderlandes Antiļās izmanto piena galaproduktu pārstrādē, izcelsme ir tikai tādu trešo valstu uzņēmumos, no kurām ir atļauts piena un piena produktu imports Kopienā vai dalībvalstīs, un produktiem ir pievienots sertifikāts, kā paredzēts Komisijas 1995. gada 27. jūlija Lēmumā 95/343/EK par veselības sertifikāta paraugiem, importējot no trešām valstīm lietošanai pārtikā paredzētu termiski apstrādātu pienu, piena produktus un svaigpienu, ko pieņem savākšanas vai standartizācijas centrā, apstrādes vai pārstrādes uzņēmumā [5], kurā jaunākie grozījumi izdarīti ar Lēmumu 97/115/EK [6]. (4) Tādēļ attiecīgi jāgroza Lēmums 95/340/EK. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 95/340/EK pielikumu groza saskaņā ar šā lēmuma pielikumu. 2. pants Šo lēmumu piemēro no 2003. gada 31. janvāra. 3. pants Šis lēmums ir adresēts dalībvalstīm. Briselē, 2003. gada 24. janvārī Komisijas vārdā — Komisijas loceklis David Byrne [1] OV L 268, 14.9.1992., 1. lpp. [2] OV L 125, 23.5.1996., 10. lpp. [3] OV L 200, 24.8.1995., 38. lpp. [4] OV L 278, 23.10.2001., 32. lpp. [5] OV L 200, 24.8.1995., 52. lpp. [6] OV L 42, 13.2.1997., 16. lpp. -------------------------------------------------- PIELIKUMS Pielikumā iekļauj šādu tekstu saskaņā ar ISO kodu alfabētiskā secībā: "Trešās valsts ISO kods | Trešā valsts | A daļa (1. pants – svaigpiens/svaigpiena produkts) | B daļa (2. pants – apstrāde – vienreizēja pasterizācija) | C daļa (3. pants– apstrāde – vairāk nekā vienreizēja pasterizācija) | AN | Nīderlandes Antiļas | 0 | 0 | +" | --------------------------------------------------
Oficiālais Vēstnesis L 287 , 25/10/2002 Lpp. 0040 - 0041



Komisijas lēmums (2002. gada 23. oktobris), ar ko pieņem sarakstu attiecībā uz apstiprinātām iekārtām pārtikas produktu apstarošanai trešās valstīs (izziņots ar dokumenta numuru C (2002) 3994) (Dokuments attiecas uz EEZ) (2002/840/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1999. gada 22. februāra Direktīvu 1999/2/EK par dalībvalstu tiesību aktu tuvināšanu attiecībā uz pārtikas produktiem un pārtikas produktu sastāvdaļām, kas apstrādātas ar jonizējošo starojumu [1], un jo īpaši tās 9. panta 2. punktu, tā kā: (1) Saskaņā ar Direktīvu 1999/2/EK ar jonizēto starojumu apstrādātus pārtikas produktus nevar ievest no trešām valstīm, ja šie produkti nav apstrādāti apstarošanas uzņēmumos, ko apstiprinājusi Kopiena. (2) Komisija ar attiecīgu kompetento iestāžu starpniecību ir saņēmusi apstiprināšanas pieteikumu no trijiem apstarošanas uzņēmumiem Dienvidāfrikā un no viena uzņēmuma Ungārijā. Komisijas eksperti ir pārbaudījuši apstarošanas iekārtas, vai tās atbilst Direktīvas 1999/2/EK prasībām un, jo īpaši, vai valsts uzraudzība garantē to atbilstību minētās direktīvas 7. panta prasībām. (3) Iekārtas Dienvidāfrikā un Ungārijā atbilda vairumam Direktīvas 1999/2/EK prasību. Dienvidāfrikas un Ungārijas kompetentās iestādes ir pienācīgi vērsušās pret Komisijas noskaidrotajām nepilnībām. Saraksts, kas jāpieņem ar šo lēmumu, ir regulāri jāpārskata. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Apstiprināto apstarošanas uzņēmumu saraksts Direktīvas 1999/2/EK 9. panta 2. punkta nozīmē ir šā lēmuma pielikumā. 2. pants Šis lēmums ir adresēts dalībvalstīm. Briselē, 2002. gada 23. oktobrī Komisijas vārdā — Komisjas loceklis David Byrne [1] OV L 66, 13.3.1999., 16. lpp. -------------------------------------------------- PIELIKUMS Kopienas apstiprināto trešo valstu apstarošanas uzņēmumu saraksts Identifikācijas Nr. EU-AIF 01-2002 HEPRO Cape (Pty) Ltd 6 Ferrule Avenue Montague Gardens Milnerton 7441 Western Cape Dienvidāfrikas Republika Tālr.: (27-21) 551 24 40 Fakss: (27-21) 551 17 66 Identifikācijas Nr. EU-AIF 02-2002 Gammaster South Africa (Pty) Ltd PO Box 3219 5 Waterpas Street Isando Extension 3 Kempton Park 1620 Johannesburg Dienvidāfrikas Republika Tālr.: (27-11) 974 88 51 Fakss: (27-11) 974 89 86 Identifikācijas Nr. EU-AIF 03-2002 Gamwave (Pty) Ltd PO Box 26406 Isipingo Beach Durban 4115 Kwazulu-Natal Dienvidāfrikas Republika Tālr.: (27-31) 902 88 90 Fakss: (27-31) 912 17 04 Identifikācijas Nr. EU-AIF 04-2002 Agroster Besugárzó Részvénytársaság Budapest X Jászberényi ùt 5 H-1106 Tālr.: (36-1) 262 19 22 Fakss: (36-1) 262 19 22 --------------------------------------------------
Oficiālais Vēstnesis L 075 , 16/03/2002 Lpp. 0068 - 0069



Komisijas lēmums (2001. gada 14. decembris) par piecu tādu Izraēlas pētniecības iestāžu atzīšanu, kas atbilst labas laboratorijas prakses (LLP) prasībām attiecīgajās to kompetences jomās (2002/228/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 19. jūlija Lēmumu 1999/662/EK par Nolīguma starp Eiropas Kopienu un Izraēlas Valsti par ESAO labas laboratorijas prakses (LLP) un atbilstības uzraudzības programmu principu savstarpējo atzīšanu slēgšanu [1], un jo īpaši tā 3. panta 1. punktu, apspriedusies ar Padomes iecelto īpašo komiteju, tā kā: (1) Pēc pārbaudēm, ko starp 1996. gada 28. martu un 2000. gada 1. janvāri veica EK iecelti inspektori, saskaņā ar 12. pantu Nolīgumā starp Eiropas Kopienu un Izraēlas Valsti par ESAO labas laboratorijas prakses (LLP) un atbilstības uzraudzības programmu principu savstarpēju atzīšanu piecas Izraēlas pētniecības iestādes tika atzītas par atbilstošām LLP prasībām attiecīgajās to kompetences jomās. (2) Saskaņā ar šā nolīguma 12. pantu Kopienai jāatzīst piecas iepriekšminētās pētniecības iestādes, IR PIEŅĒMUSI ŠO LĒMUMU. Vienīgais pants Ar šo Kopiena atzīst piecas Izraēlas pētniecības iestādes, kas minētas pielikumā kā atbilstīgas LLP attiecīgajās to kompetences jomās. Briselē, 2001. gada 14. decembrī Komisijas vārdā — Komisijas loceklis Pascal Lamy [1] OV L 263, 9.10.1999., 6. lpp. -------------------------------------------------- PIELIKUMS Izraēlas pētniecības iestādes, kas atbilst LLP, un to kompetences jomas Agan Chemical Manufacturers Ltd Analytical Laboratory 77102 Ashdod,Israel Kompetences joma: fizikāli ķīmiskā testēšana Aminolab Ltd Analytical Laboratory Services Weizmann Science Park 76326 Rehovot,Israel Kompetences joma: analītiskā un klīniskā ķīmija Analyst Research Laboratories Hamanov Street 3 76111 Rehovot,Israel Kompetences joma: fizikāli ķīmiskā testēšana un analītiskā un klīniskā ķīmija Harlan Biotech Israel Ltd Kiryat Weizmann, Building #13B 76326 Rehovot,Israel Kompetences joma: toksiskuma pētījumi Makteshim Chemical Works Ltd Physicochemical Research 84100 Beer Sheva,Israel Kompetences joma: fizikāli ķīmiskā --------------------------------------------------
Oficiālais Vēstnesis L 163 , 21/06/2002 Lpp. 0016 - 0018



Komisijas Lēmums (2002. gada 20. jūnijs), ar kuru groza Lēmumu 97/20/EK, ar ko izveidots tādu trešo valstu saraksts, kuras ievēro līdzvērtības nosacījumus attiecībā uz gliemeņu, adatādaiņu, tunikātu un jūras gliemežu audzēšanu un laišanu tirgū, lai tajā iekļautu Japānu (izsludināts ar dokumenta numuru C(2002) 2194) (Dokuments attiecas uz EEZ) (2002/469/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/492/EEK, ar ko nosaka veselības prasības dzīvu gliemeņu audzēšanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 9. pantu, tā kā: (1) Ar Komisijas Lēmumu 97/20/EK [3], kurā jaunākie grozījumi izdarīti ar Lēmumu 2002/21/EK [4], ir izveidots to trešo valstu saraksts, no kurām drīkst ievest gliemenes, adatādaiņus, tunikātus un jūras gliemežus cilvēku uzturam neatkarīgi no to veida. Pielikuma I daļā ir uzskaitītas valstis un teritorijas, uz kurām attiecas īpašs lēmums, kas pamatojas uz Direktīvu 91/492/EEK, bet II daļā ir uzskaitītas tās valstis un teritorijas, kuras atbilst 2. panta 2. punkta nosacījumiem Padomes Lēmumā 95/408/EK [5], kurā jaunākie grozījumi izdarīti ar Lēmumu 2001/4/EK [6]. (2) Komisijas 2002. gada 20. jūnija Lēmumā 2002/470/EK ir izklāstīti konkrēti nosacījumi tādu gliemeņu, adatādaiņu, tunikātu un jūras gliemežu ievešanai, kuru izcelsmes valsts ir Japāna [7], tādēļ Lēmums 97/20/EK ir jāgroza, saraksta I daļā iekļaujot šo valsti. (3) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 97/20/EK pielikumu aizstāj ar šā lēmuma pielikumu. 2. pants Šo lēmumu piemēro no 2002. gada 24. jūnija. 3. pants Šis lēmums ir adresēts dalībvalstīm. Briselē, 2002. gada 20. jūnijā Komisijas vārdā — Komisijas loceklis David Byrne [1] OV L 268, 24.9.1991., 1. lpp. [2] OV L 24, 30.1.1998., 31. lpp. [3] OV L 6, 10.1.1997., 46. lpp. [4] OV L 10, 12.1.2002., 79. lpp. [5] OV L 243, 11.10.1995., 17. lpp. [6] OV L 2, 5.1.2001., 21. lpp. [7] OV L 163, 21.6.2002., 19. lpp. -------------------------------------------------- PIELIKUMS Trešās valstis, no kurām drīkst ievest gliemenes, adatādaiņus, tunikātus un jūras gliemežus cilvēku uzturam neatkarīgi no to veida I. Trešās valstis, uz kurām attiecas īpašs lēmums, kas pamatojas uz Direktīvu 91/492/EEK. AU AUSTRĀLIJA CL ČĪLE JM JAMAIKA (tikai attiecībā uz jūras gliemežiem) JP JAPĀNA KR DIENVIDKOREJA MA MAROKA PE PERU TH TAIZEME TN TUNISIJA TR TURCIJA UY URUGVAJA VN VJETNAMAS SOCIĀLISTISKĀ REPUBLIKA II. Trešās valstis, uz kurām drīkst attiecināt pagaidu lēmumu, kas pamatojas uz Lēmumu 95/408/EK. CA KANĀDA GL GRENLANDE NZ JAUNZĒLANDE US AMERIKAS SAVIENOTĀS VALSTIS --------------------------------------------------
Official Journal L 343 , 18/12/2002 P. 0031 - 0031



PADOMES LēMUMS (2002. gada 10. decembris), ar ko groza Lēmumu 2001/368/EK, Euratom par to pabalstu koriģēšanu, kurus izmaksā Ekonomikas un sociālo lietu komitejas locekļiem un aizstājējiem (2002/985/EK, Euratom) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 258. panta ceturto daļu, ņemot vērā Eiropas Atomenerģijas kopienas dibināšanas līgumu, un jo īpaši tā 166. panta ceturto daļu, ņemot vērā Ekonomikas un sociālo lietu komitejas 2002. gada 8. jūlija pieprasījumu, tā kā: (1) 2002. gada 8. jūlijā Ekonomikas un sociālo lietu komiteja iesniedza memorandu par to, kā piemērot Padomes Lēmumu 2001/368/EK, Euratom (2001. gada 7. maijs) par to pabalstu koriģēšanu, kurus izmaksā Ekonomikas un sociālo lietu komitejas locekļiem un aizstājējiem[1], kurā pieprasīta pašreizējās sistēmas saglabāšana. (2) Piekrītot minētajiem atmaksājumiem, dienasnaudas formu var pamatot ar faktiskajām izmaksām, nevis ar vienotas likmes sistēmu, tomēr Padome uzskata, ka praktisku iemeslu dēļ jāsaglabā pašreizējā sistēma, IR PIEŅĒMUSI ŠO LĒMUMU. 1. pants Svītro Lēmuma 2001/368/EK, Euratom 3. panta otro daļu. 2. pants Šis lēmums stājas spēkā 2003. gada 1. janvārī. Briselē, 2002. gada 10. decembrī Padomes vārdā - priekšsēdētājs P. S. Møller [1] OV L 13 0, 12.5.2001., 39. lpp.
Oficiālais Vēstnesis L 099 , 10/04/2001 Lpp. 0003 - 0003



Padomes Lēmums (2001. gads 9. aprīlis), ar ko īsteno Kopējo nostāju 1999/533/KĀDP attiecībā uz Eiropas Savienības ieguldījumu Vispārējo kodolizmēģinājumu aizlieguma līguma (CTBT) ātrākas spēkā stāšanās veicināšanā (2001/286/KĀDP) EIROPAS SAVIENĪBAS PADOME, ņemot vērā Līgumu par Eiropas Savienību un jo īpaši tā 23. panta 2. punktu, ņemot vērā Padomes 1999. gada 29. jūlija Kopējo nostāju 1999/533/KĀDP attiecībā uz Eiropas Savienības ieguldījumu Vispārējo kodolizmēģinājumu aizlieguma līguma (CTBT) ātrākas spēkā stāšanās veicināšanā [1] un jo īpaši tās 1. un 4. pantu, tā kā: (1) Atbilstīgi Kopējās nostājas 1999/533/KĀDP 4. pantam Eiropas Savienība uzņēmās iedrošināt visas valstis, kas vēl nav to izdarījušas, tūlīt parakstīt un ratificēt CTBT, jo īpaši tās valstis 44 valstu sarakstā, kuru ratifikācija ir vajadzīga, lai CTBT stātos spēkā. (2) Ir lietderīgi veicināt veiksmīgu otrās tās konferences rezultātu, kura, ievērojot CTBT XIV pantu, notiks Ņujorkā 2001. gada 25. līdz 27. septembrī un kuras mērķis ir paātrināt CTBT ratifikācijas procesu, lai veicinātu ātrāku CTBT stāšanos spēkā, IR PIEŅĒMUSI ŠO LĒMUMU. 1. pants Saskaņā ar Kopējās nostājas 1999/533/KĀDP 4. pantā minēto palīdzību attiecībā uz ātrāku CTBT stāšanos spēkā Eiropas Savienība iedrošina visas valstis tūlīt parakstīt un ratificēt CTBT. Šim nolūkam Eiropas Savienība iedrošina: a) pirmkārt, tās valstis 44 valstu sarakstā, no kuru puses parakstīšana un ratifikācija ir vajadzīga, lai CTBT stātos spēkā; b) tās valstis, kuras ir parakstījušas CTBT, bet nav ratificējušas to, jo īpaši valstis, kuras uzņems Starptautiskās uzraudzības sistēmas (IMS) stacijas; c) tās valstis, kuras vēl nav parakstījušas CTBT, jo īpaši valstis, kuras uzņems IMS stacijas. 2. pants Eiropas Savienība atbalsta konferences sasaukšanu politiskā līmenī. 3. pants Lai paātrinātu ratifikācijas procesu un veicinātu ātrāku CTBT stāšanos spēkā, Eiropas Savienība var sazināties ar reģionālām organizācijām (piemēram, Āfrikas Vienotības organizāciju (OAU), Āfrikas valstu organizāciju (OAS), Dienvidaustrumu Āzijas valstu apvienību (ASEAN)). 4. pants Prezidējošā valsts informē CTBT pagaidu tehnisko sekretariātu par 1. un 2. panta īstenošanu. 5. pants Šis lēmums stājas spēkā tā pieņemšanas dienā. 6. pants Šo lēmumu publicē Oficiālajā Vēstnesī. Luksemburgā, 2001. gada 9. aprīlī Padomes vārdā — priekšsēdētāja A. Lindh [1] OV L 204, 4.8.1999., 1. lpp. --------------------------------------------------
Oficiālais Vēstnesis L 339 , 21/12/2001 Lpp. 0055 - 0055



Padomes Lēmums (2001. gada 17. decembris), ar kuru paplašina darbības jomu lēmumam, ar ko izveido apmaiņas, palīdzības un apmācību programmu euro aizsardzībai pret viltošanu ("Pericles" programma), minēto lēmumu attiecinot uz dalībvalstīm, kas nav pieņēmušas euro kā vienoto valūtu (2001/924/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 308. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Pieņemot Lēmumu 2001/923/EK [3], Padome noteica, ka lēmums būs spēkā dalībvalstīs, kas pieņēmušas euro kā vienoto valūtu. (2) Tomēr ir svarīgi, tai informācijas un personāla apmaiņas, kā arī palīdzības un apmācības pasākumi, kas īstenoti saskaņā ar programmu, būtu viendabīgi visā Kopienā, un tādēļ jāveic vajadzīgie pasākumi, lai garantētu tādu pašu euro aizsardzības līmeni dalībvalstīs, kuras to nav pieņēmušas, IR PIEŅĒMUSI ŠO LĒMUMU. 1. pants Lēmuma 2001/923/EK 1. līdz 13. pantu attiecina arī uz tām dalībvalstīm, kuras nav pieņēmušas euro kā to vienoto valūtu. 2. pants Šis lēmums stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2002. gada 1. janvāra. Briselē, 2001. gada 17. decembrī Padomes vārdā — priekšsēdētāja A. Neyts-Uyttebroeck [1] OV C 240 E, 28.8.2001., 124. lpp. [2] Atzinums sniegts 2001. gada 13. novembrī (Oficiālajā Vēstnesī vēl nav publicēts). [3] OV L 339, 21.12.2001., 50. lpp. --------------------------------------------------
Oficiālais Vēstnesis L 006 , 11/01/2001 Lpp. 0021 - 0021



Komisijas Lēmums (2000. gada 27. decembris), ar kuru groza Lēmumu 1999/465/EK, ar kuru nosaka no govju enzootiskās leikozes brīva ganāmpulka statusu dažu dalībvalstu vai to reģionu liellopu ganāmpulkiem (izziņots ar dokumenta numuru C(2000) 4146) (Dokuments attiecas uz EEZ) (2001/28/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/432/EEK par veselības problēmām, kas ietekmē Kopienas iekšējo tirdzniecību ar liellopiem un cūkām [1], kurā jaunākie grozījumi izdarīti ar Direktīvu 2000/20/EK [2], un jo īpaši tās D pielikuma I nodaļas E. punktu, tā kā: (1) Ar Komisijas 1999. gada 13. jūlija Lēmumu 1999/465/EK, ar ko nosaka oficiāli no govju enzootiskās leikozes brīvu statusu dažu dalībvalstu vai to reģionu liellopu ganāmpulkiem [3], piešķīra šādu statusu dažām dalībvalstīm un to reģioniem. (2) Zviedrijas kompetentās iestādes Komisijai iesniedza dokumentus, kas apliecina atbilstību visiem Direktīvas 64/432/EEK D pielikuma I nodaļas E. punkta nosacījumiem. (3) Tādēļ šķiet lietderīgi uzskatīt Zviedriju par oficiāli brīvu no govju enzootiskās leikozes saskaņā ar iepriekšminētās direktīvas nosacījumiem un attiecīgi grozīt Lēmumu 1999/465/EK. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmumu 1999/465/EK groza, dalībvalstu sarakstam I pielikumā pievienojot vārdu "Zviedrija". 2. pants Šis lēmums ir adresēts dalībvalstīm. Briselē, 2000. gada 27. decembrī Komisijas vārdā — Komisijas loceklis David Byrne [1] OV 121, 29.7.1964., 1977./64. lpp. [2] OV L 163, 4.7.2000., 35. lpp. [3] OV L 181, 16.7.1999., 32. lpp. --------------------------------------------------
Oficiālais Vēstnesis L 124 , 25/05/2000 Lpp. 0064 - 0064



Komisijas Lēmums (2000. gada 4. maijs), ar kuru groza Lēmumu 94/984/EK, ar ko nosaka dzīvnieku veselības nosacījumus un veterināros sertifikātus svaigas mājputnu gaļas ievešanai no trešām valstīm, attiecībā uz Ķīnas Tautas Republiku (izziņots ar dokumenta Nr. C(2000) 1163) (dokuments attiecas uz EEZ) (2000/352/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 26. jūnija Direktīvu 91/494/EEK par dzīvnieku veselības nosacījumiem, kas reglamentē svaigas mājputnu gaļas tirdzniecību Kopienā un ievešanu no trešām valstīm [1], kurā jaunākie grozījumi izdarīti ar Direktīvu 1999/89/EK [2], un jo īpaši tās 11. un 12. pantu, tā kā: (1) Ar Komisijas Lēmumu 94/984/EK [3], kurā jaunākie grozījumi izdarīti ar Lēmumu 2000/254/EK [4], ir noteikti dzīvnieku veselības nosacījumi un veterinārie sertifikāti svaigas mājputnu gaļas ievešanai no noteiktām trešām valstīm; ir paredzēti divu veidu sertifikāti – A paraugs un B paraugs; tos lieto atkarībā no Ņūkāslas slimības situācijas attiecīgajā valstī. (2) Atsevišķas Ķīnas teritorijas daļas, kas uzskaitītas Lēmuma 94/984/EK I pielikumā, drīkstēja izmantot B parauga sertifikātu, kamēr pārbaudē nebija atklājušās sertifikācijas problēmas; šā iemesla dēļ ar Komisijas Lēmumu 96/456/EK tika apturēta svaigas mājputnu gaļas ievešana no Ķīnas, sākot ar 1996. gada 1. augustu. (3) Komisija 1999. gada oktobrī devās uz Ķīnu pārbaudē, kurā konstatēja, ka Ķīnas veterinārie dienesti ir panākuši nozīmīgu uzlabojumu un ir sniegti rakstiski apliecinājumi tam, ka var atcelt iepriekš minēto apturēšanu. (4) Sakarā ar situāciju, kāda pastāv attiecībā uz Ņūkāslas slimību, joprojām ir nepieciešams pildīt Lēmuma 94/984/EK B parauga sertifikātā noteiktās papildu garantijas. (5) Skaidrības labad šo lēmumu piemēro attiecībā uz svaigu mājputnu gaļu, ko sertificē no 2000. gada 1. jūnija. (6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 94/984/EK I pielikumu groza šādi. Rindiņā "KN Ķīna (TR)" zemsvītras piezīmi "3" aiz vārda "Šandun" a un burta "B" un lapas apakšā attiecīgo zemsvītras piezīmi "3 Ievešana apturēta no 1996. gada 1. augusta." svītro. 2. pants Šis lēmums attiecas uz svaigu mājputnu gaļu, ko sertificē no 2000. gada 1. jūnija. 3. pants Šis lēmums ir adresēts dalībvalstīm. Briselē, 2000. gada 4. maijā Komisijas vārdā — Komisijas loceklis David Byrne [1] OV L 268, 24.9.1991., 35. lpp. [2] OV L 300, 23.11.1999., 17. lpp. [3] OV L 378, 21.12.1994., 11. lpp. [4] OV L 78, 29.3.2000., 33. lpp. --------------------------------------------------